Document ID: 32005R0931

32005R0931
L 162/37
SLUŽBENI LIST EUROPSKE UNIJE
UREDBA KOMISIJE (EZ) br. 931/2005
od 6. lipnja 2005.
o izmjeni priloga I., II., III. B i VI. Uredbi Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice (1), a posebno njezin članak 28.,
budući da:
(1)
Kao posljedica donošenja Uredbe Komisije (EZ) br. 1810/2004 od 7. rujna 2004. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (2), potrebno je također izmijeniti Prilog I. Uredbi (EZ) br. 517/94.
(2)
Nakon sklapanja Sporazuma između Europske zajednice i Republike Srbije o trgovini tekstilnim proizvodima, Republika Srbija obuhvaćena je Uredbom Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (3). U skladu s navedenim, upućivanja na tu Republiku trebaju se brisati iz priloga II., III. B i VI. Uredbi (EZ) br. 517/94. Također, Republika Crna Gora i Kosovo, pri čemu je posljednje entitet kako je određen Rezolucijom Vijeća sigurnosti Ujedinjenih naroda 1244 od 10. lipnja 1999., čine odvojena carinska područja te se na njih treba upućivati zasebno, u prilozima II., III. B i VI. navedenoj Uredbi. U tu su svrhu uspostavljene nove razine kvota za Republiku Crnu Goru i Kosovo, koristeći za to najbolji odgovarajući kriterij, to jest omjer naseljenosti.
(3)
Uredbu (EZ) br. 517/94 bi stoga trebalo na odgovarajući način izmijeniti; radi jasnoće, trebalo bi izvršiti potpunu zamjenu priloga I., II., III. B i VI.
(4)
Mjere predviđene ovom Uredbom u skladu su s mišljenjem Odbora za tekstil uspostavljenog člankom 25. Uredbe (EZ) br. 517/94,
DONIJELA JE OVU UREDBU:
Članak 1.
Prilozi I., II., III. B i VI. Uredbi (EZ) br. 517/94 zamjenjuju se kako je navedeno u Prilogu ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europske unije.
Primjenjuje se od 1. srpnja 2005.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. lipnja 2005.

Labels: 18
3
1